pythainlp/thailaw-v1.0 huggingface dataset:
ประกาศกรมบังคับคดี

เรื่อง ยกเลิกใบเสร็จรับเงินคดีแพ่ง (ต่างจังหวัด) ในราชการกรมบังคับคดี

----------------------------------

          ด้วยใบเสร็จรับเงินคดีแพ่ง (ต่างจังหวัด) ในราชการกรมบังคับคดีของสํานักงานบังคับคดี จังหวัดพิจิตร เลขที่ 3761 - 3770 ได้สูญหายไป และได้แจ้งความลงบันทึกประจําวันไว้แล้วที่สถานี ตํารวจภูธรเมืองพิจิตร จังหวัดพิจิตร

          กรมบังคับคดี จึงขอยกเลิกใบเสร็จรับเงินคดีแพ่ง (ต่างจังหวัด) ในราชการกรมบังคับคดี เลขที่

3761-3770

ประกาศ ณ วันที่ 15 กรกฎาคม พ.ศ. 2563


ผู้มีอํานาจลงนาม -                                                                                         ลงชื่อ     ทัศนีย์ เปาอินทร์

 

                                                                                            (นางทัศนีย์ เปาอินทร์)

                                                                                        รองอธิบดี ปฏิบัติราชการแทน

                                                                                                อธิบดีกรมบังคับคดี
ประกาศอธิบดีกรมบังคับคดี

เรื่อง กําหนดสถานที่ราชการเพื่อปิดประกาศขายทอดตลาด

------------------------------

          เพื่อให้การปฏิบัติหน้าที่ของเจ้าพนักงานบังคับคดีเป็นไปโดยความเรียบร้อย เหมาะสม และมีประสิทธิภาพ อาศัยอํานาจตามความในข้อ 11 (4) แห่งกฎกระทรวงกําหนดหลักเกณฑ์ วิธีการ และเงื่อนไขในการขายทอดตลาด พ.ศ. 2563 อธิบดีกรมบังคับคดีจึงประกาศกําหนดสถานที่ราชการ เพื่อปิดประกาศขายทอดตลาดไว้ ดังต่อไปนี้


ข้อ ๑ ในกรณีอสังหาริมทรัพย์หรือสังหาริมทรัพย์ประเภทสิ่งปลูกสร้าง 

          (1) ในส่วนกลาง ให้เจ้าพนักงานบังคับคดีปิดประกาศขายทอดตลาดไว้ และสํานักงานที่ดินที่ทรัพย์นั้นตั้งอยู่

          (2) ในส่วนภูมิภาค ให้เจ้าพนักงานบังคับคดีปิดประกาศขายทอดตลาดไว้ ณ ที่ว่าการอําเภอ และสํานักงานที่ดินที่ทรัพย์นั้นตั้งอยู่


ข้อ ๒ ในกรณีสังหาริมทรัพย์ทั่วไป ให้เจ้าพนักงานบังคับคดีปิดประกาศขายทอดตลาดไว้ ณ สํานักงานเขตหรือที่ว่าการอําเภอ และสํานักงานที่ดินที่สํานักงานบังคับคดีจังหวัดหรือสาขานั้นตั้งอยู่ 


ข้อ ๓ เจ้าพนักงานบังคับคดีอาจปิดประกาศขายทอดตลาดไว้ ณ สถานที่ราชการอื่น เพิ่มเติมได้ตามที่เห็นสมควร โดยได้รับความเห็นชอบจากผู้อํานวยการสํานักงานบังคับคดี 


ข้อ ๔ การปิดประกาศขายทอดตลาด ณ สถานที่ราชการตามประกาศฉบับนี้ให้ใช้บังคับ สําหรับการขายทอดตลาดตามกฎกระทรวงกําหนดหลักเกณฑ์ วิธีการ และเงื่อนไขในการขายทอดตลาด พ.ศ. 2563


ผู้มีอํานาจลงนาม -                                                                                        ประกาศ ณ วันที่ 16 มิถุนายน พ.ศ. 2563

 

                                                                                                  อรัญญา ทองน้ําตะโก

                                                                                                   อธิบดีกรมบังคับคดี
ประกาศอธิบดีกรมบังคับคดี

เรื่อง หลักเกณฑ์การวางหลักประกันพิเศษ

---------------------------

          เพื่อให้การปฏิบัติหน้าที่ของพนักงานบังคับคดีเป็นไปโดยความเรียบร้อย เหมาะสม และ มีประสิทธิภาพ อาศัยอํานาจตามความในข้อ 14 แห่งกฎกระทรวงกําหนดหลักเกณฑ์ วิธีการ และเงื่อนไขในการขายทอดตลาด พ.ศ. 2563 อธิบดีกรมบังคับคดีจึงประกาศกําหนดหลักเกณฑ์ การวางหลักประกันพิเศษไว้ ดังต่อไปนี้


ข้อ ๑ ในคดีที่เจ้าพนักงานบังคับคดีดําเนินการประกาศขายทอดตลาดทรัพย์ใหม่ อันเนื่องมาจากเหตุที่ผู้เสนอราคาสูงสุดเดิมไม่ชําระราคาส่วนที่เหลือ ให้เจ้าพนักงานบังคับคดีกําหนดให้ ผู้เข้าเสนอราคาวางหลักประกันก่อนเข้าเสนอราคาเป็นสองเท่าของจํานวนเงินหลักประกันตามประกาศ คณะกรรมการกําหนดหลักเกณฑ์ในการกําหนดราคาเริ่มต้นและราคาที่สมควรขายในการขายทอดตลาด เรื่อง หลักเกณฑ์การวางหลักประกันการเข้าเสนอราคา


ข้อ ๒ ในคดีที่มีผู้เสนอราคาสูงสุดไม่ชําระราคาส่วนที่เหลือมาแล้วสามครั้ง ในการประกาศ ขายทอดตลาดครั้งต่อไป ให้เจ้าพนักงานบังคับคดีกําหนดให้ผู้เข้าเสนอราคาวางหลักประกันก่อนเข้า เสนอราคาเป็นสี่เท่าของจํานวนเงินหลักประกันตามประกาศคณะกรรมการกําหนดหลักเกณฑ์ในการ กําหนดราคาเริ่มต้นและราคาที่สมควรขายในการขายทอดตลาด เรื่อง หลักเกณฑ์การวางหลักประกัน การเข้าเสนอราคา เว้นแต่ในกรณีที่เจ้าพนักงานบังคับคดีพิจารณาแล้ว เห็นสมควรกําหนดหลักประกัน พิเศษสูงกว่าสี่เท่า ให้รายงานเสนอผู้บังคับบัญชาตามลําดับขั้นเพื่อเสนออธิบดี หรือรองอธิบดีผู้ได้รับ มอบหมายเป็นผู้พิจารณากําหนดหลักประกันการเข้าเสนอราคา


ข้อ ๓ ความในข้อ 1 - 2 ไม่ใช้บังคับในกรณีที่ผู้เข้าเสนอราคาเป็นผู้มีสิทธิขอหักส่วนได้ใช้แทน หรือคู่สมรสที่ศาลมีคําสั่งอนุญาตให้กันส่วนแล้ว หรือผู้ที่ลงทะเบียนเพื่อสวัสดิการแห่งรัฐ


ข้อ ๔ ประกาศนี้ให้ใช้บังคับกับประกาศขายทอดตลาดที่ประกาศตั้งแต่วันที่ 24 มิถุนายน 2563 เป็นต้นไป


ผู้มีอํานาจลงนาม -                                                                                       ประกาศ ณ วันที่ 16 มิถุนายน พ.ศ. 2563

 

                                                                                                 อรัญญา ทองน้ําตะโก

                                                                                                อธิบดีกรมบังคับคดี
ประกาศคณะกรรมการกําหนดหลักเกณฑ์ในการกําหนดราคาเริ่มต้น

และราคาที่สมควรขายในการขายทอดตลาด

เรื่อง หลักเกณฑ์การวางหลักประกันการเข้าเสนอราคา โครงการประชารัฐสวัสดิการ

---------------------------------

          ด้วยกรมบังคับคดีได้สนับสนุนนโยบายในการสร้างความมั่นคงในชีวิตให้กับประชาชนได้มีที่อยู่อาศัย โดยจัดทําโครงการการขายทอดตลาดที่ดินพร้อมสิ่งปลูกสร้างและห้องชุดเพื่อใช้อยู่อาศัย จากการขายทอดตลาด ของกรมบังคับคดี สําหรับโครงการประชารัฐสวัสดิการ โดยผู้ซื้อทอดตลาดซึ่งเป็นผู้ที่ลงทะเบียน เพื่อสวัสดิการแห่งรัฐ และได้รับบัตรสวัสดิการแห่งรัฐ มีสิทธิซื้อที่ดินพร้อมสิ่งปลูกสร้างและห้องชุด ที่กรมบังคับคดีน่าออกขายทอดตลาด ซึ่งมีราคาประเมินไม่เกิน 500,000 บาท 1 ราย ต่อ 1 รายการ

          เพื่อให้การกําหนดหลักประกันในการเข้าเสนอราคาสําหรับโครงการดังกล่าวของผู้ที่ลงทะเบียน เพื่อสวัสดิการแห่งรัฐ และได้รับบัตรสวัสดิการแห่งรัฐมีความเหมาะสม และเพื่อให้การปฏิบัติหน้าที่ ของเจ้าพนักงานบังคับคดีเป็นไปโดยความเรียบร้อย เหมาะสม และมีประสิทธิภาพ อาศัยอํานาจ ตามความในข้อ 4 แห่งกฎกระทรวงกําหนดหลักเกณฑ์ วิธีการ และเงื่อนไขในการขายทอดตลาด พ.ศ. 2563 คณะกรรมการกําหนดหลักเกณฑ์ในการกําหนดราคาเริ่มต้นและราคาที่สมควรขาย ในการขายทอดตลาด จึงออกประกาศไว้ ดังต่อไปนี้


ข้อ ๑ การขายทอดตลาดที่ดินพร้อมสิ่งปลูกสร้างและห้องชุดที่กรมบังคับคดีนําออกขายทอดตลาด ในโครงการการขายทอดตลาดที่ดินพร้อมสิ่งปลูกสร้างและห้องชุดเพื่อใช้อยู่อาศัย สําหรับโครงการ ประชารัฐสวัสดิการซึ่งมีราคาประเมินไม่เกิน 500,000 บาท และผู้ซื้อเป็นผู้ที่ลงทะเบียน เพื่อสวัสดิการแห่งรัฐ และได้รับบัตรสวัสดิการแห่งรัฐ ให้ผู้ซื้อวางเงินหลักประกัน 3,000 บาท


ข้อ ๒ หลักเกณฑ์การวางหลักประกันการเข้าเสนอราคา นอกจากที่ระบุไว้ในประกาศนี้ ให้ใช้บังคับตามประกาศคณะกรรมการกําหนดหลักเกณฑ์ในการกําหนดราคาเริ่มต้นและราคาที่สมควรขาย ในการขายทอดตลาด เรื่อง หลักเกณฑ์การวางหลักประกันการเข้าเสนอราคา ฉบับลงวันที่ 16 มิถุนายน 2563 และประกาศคณะกรรมการกําหนดหลักเกณฑ์ในการกําหนดราคาเริ่มต้น และราคาที่สมควรขายในการขายทอดตลาด เรื่อง หลักเกณฑ์การวางหลักประกันในการเข้าเสนอราคา โครงการบ้านมือสองสําหรับผู้มีรายได้น้อยในพื้นที่จังหวัดนราธิวาส ปัตตานี และยะลา ฉบับลงวันที่ 16 มิถุนายน 2563


ข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม -                                                                                        ประกาศ ณ วันที่ 16 มิถุนายน พ.ศ. 2563

 

 

                                                                                                  อรัญญา ทองน้ําตะโก

                                                                                                อธิบดีกรมบังคับคดี

                                                               ประธานคณะกรรมการกําหนดหลักเกณฑ์ในการกําหนดราคาเริ่มต้น

                                                                                       และราคาที่สมควรขายในการขายทอดตลาด
ประกาศคณะกรรมการกําหนดหลักเกณฑ์ในการกําหนดราคาเริ่มต้น

และราคาที่สมควรขายในการขายทอดตลาด

เรื่อง หลักเกณฑ์การวางหลักประกันการเข้าเสนอราคา

โครงการบ้านมือสองสําหรับผู้มีรายได้น้อยในพื้นที่จังหวัดนราธิวาส ปัตตานี และยะลา

-----------------------------------

          ตามมติคณะรัฐมนตรี เมื่อวันที่ 4 ตุลาคม 2559 เห็นชอบหลักการโครงการเมืองต้นแบบ “สามเหลี่ยมมั่นคง มั่งคั่ง ยั่งยืน” (ปี 2560 - 2563) เพื่อพัฒนาจังหวัดชายแดนภาคใต้ให้เป็นพื้นที่ เศรษฐกิจเฉพาะ และกระตุ้นให้เกิดการลงทุน รวมทั้งยกระดับคุณภาพชีวิตของประชาชนในพื้นที่ และพื้นที่ใกล้เคียง ซึ่งภารกิจของกรมบังคับคดีในเรื่องการขายทอดตลาดมีส่วนช่วยในการสนับสนุน โครงการดังกล่าวได้ กรมบังคับคดีจึงได้มีโครงการบ้านมือสองสําหรับผู้มีรายได้น้อยในพื้นที่จังหวัด นราธิวาส ปัตตานี และยะลาขึ้น และเพื่อให้การกําหนดหลักประกันในการเข้าเสนอราคาสําหรับ โครงการดังกล่าวเหมาะสมกับรายได้ของประชาชนในพื้นที่ 3 จังหวัดชายแดนใต้ และเพื่อให้การปฏิบัติ หน้าที่ของเจ้าพนักงานบังคับคดีเป็นไปโดยความเรียบร้อย เหมาะสม และมีประสิทธิภาพ อาศัยอํานาจ ตามความในข้อ 4 แห่งกฎกระทรวงกําหนดหลักเกณฑ์ วิธีการ และเงื่อนไขในการขายทอดตลาด พ.ศ. 2563 คณะกรรมการกําหนดหลักเกณฑ์ในการกําหนดราคาเริ่มต้นและราคาที่สมควรขาย ในการขายทอดตลาด จึงออกประกาศไว้ ดังต่อไปนี้


ข้อ ๑ การขายทอดตลาดอสังหาริมทรัพย์ในพื้นที่จังหวัดนราธิวาส ปัตตานี และยะลา ให้ผู้เข้าเสนอราคาวางหลักประกันก่อนเข้าเสนอราคา โดยพิจารณาจากราคาประเมินทรัพย์สิน ซึ่งจะต้องนําไปกําหนดเป็นราคาเริ่มต้นในการขายทอดตลาดตามประกาศคณะกรรมการกําหนดหลักเกณฑ์ ในการกําหนดราคาเริ่มต้นและราคาที่สมควรขายในการขายทอดตลาด ดังนี้



|  |  |
| --- | --- |
| ราคาประเมิน (บาท) | หลักประกัน (บาท) |
| เกิน 100,000 - 200,000 | 8,000 |
| เกิน 200,000 - 500,000 | 20,000 |
| เกิน 500,000 -1,000,000 | 40,000 |

 

          กรณีการขายทอดตลาดโดยการจํานองติดไปให้ผู้เสนอราคาวางหลักประกันก่อนเข้าเสนอราคา โดยพิจารณาจากราคาเริ่มต้นตามประกาศคณะกรรมการกําหนดหลักเกณฑ์ในการกําหนดราคาเริ่มต้น

          และราคาที่สมควรขายในการขายทอดตลาดโดยให้ถือเป็นราคาประเมินตามตาราง


ข้อ ๒ หลักเกณฑ์การวางหลักประกันการเข้าเสนอราคา นอกจากที่ระบุไว้ในประเทศนี้ ให้ใช้บังคับตามประกาศคณะกรรมการกําหนดหลักเกณฑ์ในการกําหนดราคาเริ่มต้นและราคาที่สมควรขาย ในการขายทอดตลาด เรื่อง หลักเกณฑ์การวางหลักประกันการเข้าเสนอราคา ฉบับลงวันที่ 16 มิถุนายน 2563 และประกาศคณะกรรมการกําหนดหลักเกณฑ์ในการกําหนดราคาเริ่มต้น

          และราคาที่สมควรขายในการขายทอดตลาด เรื่อง หลักเกณฑ์การวางหลักประกันการเข้าเสนอราคา โครงการประชารัฐสวัสดิการ ฉบับลงวันที่ 16 มิถุนายน 2563 


ข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม -                                                                                        ประกาศ ณ วันที่ 16 มิถุนายน พ.ศ. 2563

 

                                                                                                   อรัญญา ทองน้ําตะโก

                                                                                                    อธิบดีกรมบังคับคดี

                                                                   ประธานคณะกรรมการกําหนดหลักเกณฑ์ในการกําหนดราคาเริ่มต้น

                                                                                       และราคาที่สมควรขายในการขายทอดตลาด
ประกาศอธิบดีกรมบังคับคดี

เรื่อง กําหนดสื่ออิเล็กทรอนิกส์สาธารณะเพื่อโฆษณาคําสั่งหรือคําพิพากษาของศาล

หรือประกาศหรือคําสั่งของเจ้าพนักงานพิทักษ์ทรัพย์ในคดีล้มละลาย

 

          ด้วยพระราชบัญญัติล้มละลาย (ฉบับที่ 10) พ.ศ. 2561 ประกาศราชกิจจานุเบกษา เมื่อวันที่ 2 มีนาคม 2561 และมีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป โดยมาตรา 17 ให้ยกเลิกความในมาตรา 148/1 แห่งพระราชบัญญัติล้มละลาย พุทธศักราช 2483 ซึ่งแก้ไขเพิ่มเติมโดยคําสั่งหัวหน้าคณะรักษาความสงบแห่งชาติ ที่ 21/2560 เรื่อง การแก้ไขเพิ่มเติม กฎหมายเพื่อํานวยความสะดวกในการประกอบธุรกิจ ลงวันที่ 4 เมษายน พุทธศักราช 2560 และให้ใช้ ความต่อไปนี้แทน

          “ มาตรา 148/1 ในกรณีที่บทบัญญัติในพระราชบัญญัตินี้กําหนดให้เจ้าพนักงานพิทักษ์ทรัพย์ โฆษณาคําสั่งหรือคําพิพากษาของศาล หรือประกาศหรือคําสั่งของเจ้าพนักงานพิทักษ์ทรัพย์ในหนังสือพิมพ์ รายวัน เจ้าพนักงานพิทักษ์ทรัพย์อาจโฆษณาทางสื่ออิเล็กทรอนิกส์สาธารณะอื่นใดแทนตามที่อธิบดี กรมบังคับคดีประกาศกําหนดก็ได้”

          เพื่อให้การปฏิบัติหน้าที่ของเจ้าพนักงานพิทักษ์ทรัพย์เป็นไปตามพระราชบัญญัติล้มละลาย (ฉบับที่ 10) พ.ศ. 2561 อธิบดีกรมบังคับคดี จึงประกาศให้เจ้าพนักงานพิทักษ์ทรัพย์ลงโฆษณาในเว็บไซต์ กรมบังคับคดี (http://www.led.go.th)

ทั้งนี้ ตั้งแต่วันที่ 3 มีนาคม 2561 เป็นต้นไป


ผู้มีอํานาจลงนาม -                                                                                        ประกาศ ณ วันที่ 3 มีนาคม พ.ศ. 2561

 

 

                                                                                       (ลงชื่อ)  รื่นวดี สุวรรณมงคล

                                                                                       (นางสาวรื่นวดี สุวรรณมงคล)

                                                                                               อธิบดีกรมบังคับคดี
ประกาศอธิบดีกรมบังคับคดี เรื่อง การเลื่อนการชําระราคาส่วนที่เหลือ

---------------------------------------------

          เพื่อให้การปฏิบัติหน้าที่ของเจ้าพนักงานบังคับคดีเป็นไปโดยความเรียบร้อย เหมาะสม และมี ประสิทธิภาพ อาศัยอํานาจตามความในข้อ 20 แห่งกฎกระทรวงกําหนดหลักเกณฑ์ วิธีการ และเงื่อนไขในการขายทอดตลาด พ.ศ. 2559 อธิบดีกรมบังคับคดีจึงประกาศกําหนดหลักเกณฑ์ การเลื่อนการชําระราคาส่วนที่เหลือไว้ ดังต่อไปนี้


ข้อ ๑ การขายทอดตลาดอสังหาริมทรัพย์ สังหาริมทรัพย์มีทะเบียน หุ้น หรือสิทธิการเช่า ผู้ซื้อได้มีหน้าที่ตามสัญญาต้องชําระราคาทรัพย์ให้ครบถ้วนต่อเจ้าพนักงานบังคับคดีภายใน 15 วัน นับแต่วันที่ซื้อได้


ข้อ ๒ ผู้ซื้ออาจยื่นคําร้องขอเลื่อนการชําระราคาส่วนที่เหลือต่อเจ้าพนักงานบังคับคดีได้ โดยมีเหตุจําเป็นในการขอเลื่อนการชําระราคาส่วนที่เหลือตามแต่กรณี ดังนี้

          2.1 กรณีอยู่ระหว่างการพิจารณาให้สินเชื่อของสถาบันการเงิน ให้เจ้าพนักงาน บังคับคดีตรวจสอบพยานหลักฐานเกี่ยวกับการดําเนินการดังกล่าวประกอบด้วย

          2.2 กรณีผู้ซื้อกล่าวอ้างเหตุอื่น ให้เจ้าพนักงานบังคับคดีพิจารณาว่าเหตุดังกล่าว มีความจําเป็นหรือไม่อย่างไร และผู้ซื้อจะต้องแสดงให้เห็นว่ามีความสามารถในการชําระราคาทรัพย์ ได้ครบถ้วนเมื่อได้รับการเลื่อนการชําระราคาส่วนที่เหลือ


ข้อ ๓ เมื่อเจ้าพนักงานบังคับคดีได้รับคําร้องตามข้อ 2 แล้ว เจ้าพนักงานบังคับคดีอาจอนุญาต ให้เลื่อนการชําระราคาส่วนที่เหลือได้แต่ไม่เกิน 3 เดือนนับแต่วันที่ต้องชําระราคาส่วนที่เหลือ


ข้อ ๔ เจ้าพนักงานบังคับคดีผู้มีอํานาจพิจารณาอนุญาตให้เลื่อนการชําระราคาส่วนที่เหลือ ให้เป็นไปตามที่กรมบังคับคดีกําหนด


ข้อ ๕ การเลื่อนการชําระราคาส่วนที่เหลือตามประกาศฉบับนี้ให้ใช้กับการขายทอดตลาด ตามกฎกระทรวง กําหนดหลักเกณฑ์ วิธีการ และเงื่อนไขในการขายทอดตลาด พ.ศ. 2559


ผู้มีอํานาจลงนาม -                                                                                        ประกาศ ณ วันที่ 7 เมษายน พ.ศ. 2559

 

                                                                                               รื่นวดี สุวรรณมงคล 

                                                                                               อธิบดีกรมบังคับคดี
ประกาศอธิบดีกรมบังคับคดี เรื่อง กําหนดสถานที่ราชการเพื่อปิดประกาศขายทอดตลาด

---------------------------------------------

          เพื่อให้การปฏิบัติหน้าที่ของเจ้าพนักงานบังคับคดีเป็นไปโดยความเรียบร้อย เหมาะสม และมี ประสิทธิภาพ อาศัยอํานาจตามความในข้อ 9 (4) แห่งกฎกระทรวงกําหนดหลักเกณฑ์ วิธีการ และเงื่อนไขการขายทอดตลาด พ.ศ. 2559 อธิบดีกรมบังคับคดีจึงประกาศกําหนดสถานที่ราชการ เพื่อปิดประกาศขายทอดตลาดไว้ ดังต่อไปนี้


ข้อ ๑ ในกรณีอสังหาริมทรัพย์หรือสังหาริมทรัพย์ประเภทสิ่งปลูกสร้าง

          (1) ในส่วนกลาง ให้เจ้าพนักงานบังคับคดีปิดประกาศขายทอดตลาดไว้ ณ สํานักงานเขต และสํานักงานที่ดินที่ทรัพย์นั้นตั้งอยู่

          (2) ในส่วนภูมิภาค ให้เจ้าพนักงานบังคับคดีปิดประกาศขายทอดตลาดไว้ ณ ที่ว่าการอําเภอ และสํานักงานที่ดินที่ทรัพย์นั้นตั้งอยู่


ข้อ ๒ ในกรณีสังหาริมทรัพย์ทั่วไป ให้เจ้าพนักงานบังคับคดีปิดประกาศขายทอดตลาดไว้ ณ สํานักงานเขตหรือที่ว่าการอําเภอ และสํานักงานที่ดินที่สํานักงานบังคับคดีจังหวัดหรือสาขานั้นตั้งอยู่


ข้อ ๓ เจ้าพนักงานบังคับคดีอาจปิดประกาศขายทอดตลาดไว้ ณ สถานที่ราชการอื่น เพิ่มเติมได้ตามที่เห็นสมควร โดยได้รับความเห็นชอบจากผู้อํานวยการกอง หรือผู้อํานวยการสํานักงาน


ข้อ ๔ การปิดประกาศขายทอดตลาด ณ สถานที่ราชการตามประกาศฉบับนี้ให้ใช้บังคับ สําหรับการขายทอดตลาดตามกฎกระทรวง กําหนดหลักเกณฑ์ วิธีการ และเงื่อนไขในการขายทอดตลาด

พ.ศ. 2559


ผู้มีอํานาจลงนาม -                                                                                        ประกาศ ณ วันที่ 7 เมษายน พ.ศ. 2559

 

                                                                                                   รื่นวดี สุวรรณมงคล 

                                                                                                   อธิบดีกรมบังคับคดี
ประกาศอธิบดีกรมบังคับคดี เรื่อง กําหนดเว็บไซต์เพื่อโฆษณาประกาศขายทอดตลาดและการโฆษณาประกาศขายทอดตลาดในหนังสือพิมพ์รายวัน

-------------------------------------------------

          เพื่อให้การปฏิบัติหน้าที่ของเจ้าพนักงานบังคับคดีเป็นไปโดยความเรียบร้อย เหมาะสม และมี ประสิทธิภาพ อาศัยอํานาจตามความในข้อ 9 (2) (3) แห่งกฎกระทรวงกําหนดหลักเกณฑ์ วิธีการ และเงื่อนไขในการขายทอดตลาด พ.ศ. 2559 อธิบดีกรมบังคับคดีจึงประกาศกําหนดเว็บไซต์ เพื่อโฆษณาประกาศขายทอดตลาดไว้ ดังต่อไปนี้


ข้อ ๑ ให้เจ้าพนักงานบังคับคดีโฆษณาประกาศขายทอดตลาดในเว็บไซต์กรมบังคับคดี (http:/*/www*.led.go.th) ก่อนวันขายทอดตลาดไม่น้อยกว่าเจ็ดวัน


ข้อ ๒ ในกรณีที่เห็นสมควร โดยได้รับความเห็นชอบจากผู้อํานวยการกองหรือผู้อํานวยการสํานักงาน แล้วแต่กรณี เจ้าพนักงานบังคับคดีอาจให้โฆษณาประกาศขายทอดตลาดในหนังสือพิมพ์รายวัน ที่แพร่หลายก่อนวันขายทอดตลาดไม่น้อยกว่าห้าวัน


ข้อ ๓ การโฆษณาประกาศขายทอดตลาดในเว็บไซต์และการโฆษณาประกาศขายทอดตลาด ในหนังสือพิมพ์รายวันตามประกาศฉบับนี้ให้ใช้บังคับสําหรับการขายทอดตลาดตามกฎกระทรวง กําหนดหลักเกณฑ์ วิธีการ และเงื่อนไขในการขายทอดตลาด พ.ศ. 2559


ผู้มีอํานาจลงนาม -                                                                                        ประกาศ ณ วันที่ 7 เมษายน พ.ศ. 2554

 

                                                                                                    รื่นวดี สุวรรณมงคล 

                                                                                                  อธิบดีกรมบังคับคดี
คําสั่งกรมบังคับคดี

ที่ 233/2557

เรื่อง จัดตั้งกลุ่มงานประเมินราคาทรัพย์ ประจําสํานักงานบังคับคดีจังหวัด

---------------------------

          เพื่อให้การดําเนินการของหน่วยงานในสังกัดกรมบังคับคดีทั้งส่วนกลางและส่วนภูมิภาค เกี่ยวกับการประเมินราคาทรัพย์ที่ถูกยึดจากการบังคับคดีแพ่งและคดีล้มละลายเป็นไปตามหลักเกณฑ์ ถูกต้อง ตามหลักวิชาการและระเบียบที่วางไว้ ซึ่งจะทําให้กระบวนการบังคับคดีสามารถอํานวยประโยชน์สูงสุดให้แก่ ประชาชนและผู้เกี่ยวข้องได้อย่างทั่วถึง รวมทั้งเป็นการเพิ่มประสิทธิภาพในการบังคับคดีให้ประสบความสําเร็จ ได้รวดเร็วยิ่งขึ้น ฉะนั้น อาศัยอํานาจตามความในมาตรา 31 และมาตรา 32 แห่งพระราชบัญญัติระเบียบ บริหารราชการแผ่นดิน พ.ศ. 2534 และที่แก้ไขเพิ่มเติม ประกอบตามความในมาตรา 6 มาตรา 7 และมาตรา 8 แห่งพระราชกฤษฎีกา ว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 จึงให้จัดตั้งกลุ่มงาน ประเมินราคาทรัพย์ในส่วนภูมิภาค ดังนี้


ข้อ ๑ กลุ่มงานประเมินราคาทรัพย์ ประจําสํานักงานบังคับคดีจังหวัดเพชรบุรี มีจังหวัดในเขต ความรับผิดชอบ ได้แก่ ประจวบคีรีขันธ์ ราชบุรี สมุทรสงคราม สมุทรสาคร


ข้อ ๒ กลุ่มงานประเมินราคาทรัพย์ ประจําสํานักงานบังคับคดีจังหวัดสงขลา มีจังหวัดในเขต ความรับผิดชอบ ได้แก่ พัทลุง สตูล


ข้อ ๓ กลุ่มงานประเมินราคาทรัพย์ ประจําสํานักงานบังคับคดีจังหวัดภูเก็ต มีจังหวัดในเขต ความรับผิดชอบ ได้แก่ กระบี่ พังงา ตรัง


ข้อ ๔ กลุ่มงานประเมินราคาทรัพย์ ประจําสํานักงานบังคับคดีจังหวัดนครราชสีมา มีจังหวัดใน เขตความรับผิดชอบ ได้แก่ สระบุรี บุรีรัมย์ ชัยภูมิ 


ข้อ ๕ ให้กลุ่มงานประเมินราคาทรัพย์ ประจําสํานักงานบังคับคดีจังหวัด เป็นหน่วยงานในสังกัด กองพัฒนาระบบการบังคับคดีและประเมินราคาทรัพย์ โดยให้ผู้อํานวยการสํานักงานบังคับคดีจังหวัด กํากับดูแลการปฏิบัติงานของเจ้าหน้าที่ในกลุ่มงานประเมินราคาทรัพย์ ประจําสํานักงานบังคับคดีจังหวัด เฉพาะการปฏิบัติงานในเขตจังหวัด และให้กลุ่มงานประเมินราคาทรัพย์ ประจําสํานักงานบังคับคดีจังหวัด มีอํานาจหน้าที่และอัตรากําลัง ตามบัญชีแนบท้ายคําสั่งนี้

          ทั้งนี้ ตั้งแต่วันที่ 1 พฤษภาคม 2557 เป็นต้นไป


ผู้มีอํานาจลงนาม -                                                                                         สั่ง ณ วันที่ 24 เมษายน พ.ศ. 2557

 

                                                                                        (นายอรรถ อรรถานนท์)

                                                                                        รองอธิบดี รักษาราชการแทน

                                                                                              อธิบดีกรมบังคับคดี
คําสั่งกรมบังคับคดี

ที่ 177 /2557

เรื่อง แบบหนังสือเจ้าพนักงานที่ดินโอนกรรมสิทธิ์

--------------------------------------------------

          เพื่อให้การปฏิบัติหน้าที่ของเจ้าพนักงานบังคับคดีเป็นไปโดยถูกต้องและความเรียบร้อย อาศัยอ้านาจตามความในมาตรา 32 แห่งพระราชบัญญัติระเบียบบริหารราชการแผ่นดิน พ.ศ.2534 แก้ไข เพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ.2545 จึงมีคําสั่งดังต่อไปนี้นั้น

          เพื่อให้แบบหนังสือดังกล่าวถูกต้องตามระเบียบสํานักนายกรัฐมนตรีว่าด้วยงานสารบรรณ พ.ศ.2526 จึงเห็นควร 


ข้อ ๑ ยกเลิกคําสั่งกรมบังคับคดี ที่ 809/2556 เรื่อง แบบหนังสือแจ้งเจ้าพนักงานที่ดิน พ.ศ.2526 จึงเห็นควร โอนกรรมสิทธิ์


ข้อ ๒ ให้เจ้าพนักงานบังคับคดีใช้หนังสือแจ้งเจ้าพนักงานที่ดิน ตามแบบ 22-24 แนบท้าย คําสั่งนี้สําหรับการประกาศขายทอดตลาดนัดแรก ตั้งแต่วันที่ 1 เมษายน 2557 ในส่วนการลงนามท้าย 139/2554 เรื่อง การแจ้งเจ้าพนักงาน หนังสือถึงเจ้ ที่ดินโอนกรรมสิทธิ์ให้ผู้ซื้อ นักงานที่ดินให้ปฏิบัติตามคําสั่งกรมบังคับคดีที่


ข้อ ๓ ให้เจ้าพนักงานพิทักษ์ทรัพย์ถือปฏิบัติโดยอนุโลม


ผู้มีอํานาจลงนาม -                                                                                         สั่ง ณ วันที่ 27 มีนาคม พ.ศ. 2557

 

                                                                                        ศาสตราจารย์พิเศษวิศิษฎ์ วิศิษฏ์สรอรรถ

                                                                                                  อธิบดีกรมบังคับคดี
คําสั่งกรมบังคับคดี

ที่ 98/2557

เรื่อง เจ้าพนักงานบังคับคดีผู้มีอํานาจพิจารณาอนุญาตให้ขยายระยะเวลาในการชําระราคาส่วนที่เหลือ

----------------------------

          ตามประกาศอธิบดีกรมบังคับคดี เรื่อง การขยายระยะเวลาในการชําระราคาส่วนที่เหลือ (ฉบับที่ 3) ลงวันที่ 27 กุมภาพันธ์ 2557 ข้อ 5 ให้กรมบังคับคดีกําหนดเจ้าพนักงานบังคับคดีผู้มีอํานาจ พิจารณาอนุญาตให้ขยายระยะเวลาในการชําระราคาส่วนที่เหลือตามประกาศดังกล่าว เพื่อให้การดําเนินการ ดังกล่าวเป็นไปในแนวทางเดียวกัน สอดคล้องกับเจตนารมณ์แห่งกฎหมายซึ่งจะต้องเป็นไปด้วยความรวดเร็ว โปร่งใส และมีประสิทธิภาพ

          อาศัยอํานาจตามมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545อธิบดี กรมบังคับคดี จึงมีคําสั่งดังต่อไปนี้


ข้อ ๑ ให้ผู้อํานวยการสํานักงานบังคับคดีหรือหัวหน้าสํานักงานบังคับคดีส่วนย่อยแล้วแต่กรณีเป็นผู้มีอํานาจในการพิจารณาอนุญาตให้ขยายระยะเวลาในการชําระราคาส่วนที่เหลือ


ข้อ ๒ ในการขยายระยะเวลาการวางเงินส่วนที่เหลือ หากเจ้าพนักงานบังคับคดีตรวจสอบ พบว่าผู้ซื้อเคยทิ้งมัดจําไม่ว่าคดีใด หรือคดีที่ผู้ซื้อทรัพย์ขอขยายระยะเวลานั้นมีการทิ้งมัดจํา ให้รองอธิบดี กรมบังคับคดีที่ได้รับมอบหมายจากอธิบดีให้ปฏิบัติราชการแทนในการกํากับดูแลงานบังคับคดีเป็นผู้มีอํานาจ ในการพิจารณาอนุญาตให้ขยายระยะเวลาในการชําระราคาส่วนที่เหลือ

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 27 กุมภาพันธ์ พ.ศ. 2557

 

                                                                                              (ลงชื่อ) วิศิษฏ์ วิศิษฏ์สรอรรถ

                                                                                        (ศาสตราจารย์พิเศษวิศิษฎ์ วิศิษฏ์สรอรรถ)

                                                                                                     อธิบดีกรมบังคับคดี
คําสั่งกรมบังคับคดี

ที่ 99/2557

เรื่อง แบบหนังสือสัญญาซื้อขาย

----------------------------

          เพื่อให้การปฏิบัติหน้าที่ของเจ้าพนักงานบังคับคดีเป็นไปด้วยความเรียบร้อยและ มีประสิทธิภาพยิ่งขึ้น อาศัยอํานาจตามความในมาตรา 32 แห่งพระราชบัญญัติระเบียบบริหารราชการ แผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ.2545 จึงมีคําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 808/2556 เรื่อง แบบสัญญาซื้อขาย ลงวันที่ 29 พฤศจิกายน 2556


ข้อ ๒ ให้เจ้าพนักงานบังคับคดีใช้แบบหนังสือสัญญาซื้อขายตามแบบแนบท้ายคําสั่งนี้ ดังนี้ 

          2.1 กรณีที่ประกาศขายทอดตลาดมีการกําหนดให้คืนภาษีให้แก่ผู้ซื้อทรัพย์ให้ใช้ แบบที่ 1/2557

          2.2 กรณีที่ประกาศขายทอดตลาดไม่มีการกําหนดให้คืนภาษีให้แก่ผู้ซื้อทรัพย์ให้ใช้ แบบที่ 2/2557


ข้อ ๓ ให้เจ้าพนักงานพิทักษ์ทรัพย์ถือปฏิบัติโดยอนุโลม


ผู้มีอํานาจลงนาม -                                                                                         สั่ง ณ วันที่ 27 กุมภาพันธ์ พ.ศ. 2557

 

                                                                                           (ลงชื่อ) วิศิษฏ์ วิศิษฏ์สรอรรถ

                                                                                   (ศาสตราจารย์พิเศษวิศิษฎ์ วิศิษฏ์สรอรรถ)

                                                                                                อธิบดีกรมบังคับคดี